Suvestinė redakcija nuo 2018-12-05 iki 2018-12-06

Įsakymas paskelbtas: TAR 2018-07-09, i. k. 2018-11527

PAGĖGIŲ SAVIVALDYBĖS ADMINISTRACIJOS DIREKTORIUS

ĮSAKYMAS

DĖL PAGĖGIŲ SAVIVALDYBĖS DIENPINIGIŲ IR KITŲ KOMANDIRUOČIŲ IŠLAIDŲ APMOKĖJIMO TAISYKLIŲ PATVIRTINIMO

2018 m. birželio 29 d. Nr. A1-536

Pagėgiai

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos darbo kodekso 107 straipsniu ir Lietuvos Respublikos Vyriausybės 2018 m. balandžio 18 d. nutarimu Nr. 383 „Dėl Lietuvos Respublikos Vyriausybės 2004 m. balandžio 29 d. nutarimo Nr. 526 „Dėl dienpinigių ir kitų tarnybinių komandiruočių išlaidų apmokėjimo“ pakeitimo“ :

1. T v i r t i n u Pagėgių savivaldybės dienpinigių ir kitų komandiruočių išlaidų apmokėjimo taisykles (pridedama).

2. P r i p a ž į s t u netekusiu galios Pagėgių savivaldybės administracijos direktoriaus 2013 m. birželio 10 d. įsakymą Nr. A1-542 „Dėl Pagėgių savivaldybės tarnybinių komandiruočių išlaidų apmokėjimo taisyklių patvirtinimo (nauja redakcija)“.

3. Į p a r e i g o j u Viktoriją Juškevičienę Bendrojo ir juridinio skyriaus sekretorę – referentę su šiuo įsakymu supažindinti Pagėgių savivaldybės administracijos skyrių vedėjus pasirašytinai.

4. S k e l b i u šį įsakymą Teisės aktų registre ir Pagėgių savivaldybės interneto svetainėje www.pagegiai.lt.

Šis įsakymas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo įsakymo paskelbimo dienos.

Administracijos direktorė	Dainora Butvydienė

PATVIRTINTA

Pagėgių savivaldybės

administracijos direktoriaus

2018 m. birželio 29 d. įsakymu Nr. A1-536

DIENPINIGIŲ IR KITŲ KOMANDIRUOČIŲ IŠLAIDŲ

APMOKĖJIMO TAISYKLĖS

I SKYRIUS

BENDROSIOS NUOSTATOS

1. Komandiruočių išlaidų apmokėjimo biudžetinėse įstaigose taisyklės (toliau – Taisyklės) nustato komandiruočių išlaidų apmokėjimo biudžetinėse įstaigose (toliau – įstaiga) tvarką.

2. Komandiruotė suprantama:

2.1. kaip ji apibrėžta Lietuvos Respublikos darbo kodekso 107 straipsnyje, arba

2.2. valstybės politiko arba valstybės pareigūno, arba valstybės tarnautojo, arba darbuotojo dirbančio pagal darbo sutartį (toliau – darbuotojas), išvykimas iš nuolatinės darbo vietos įstaigos vadovo arba jo įgalioto asmens siuntimu tobulinti kvalifikacijos.

Papunkčio pakeitimai:

Nr. A1-1013, 2018-12-03, paskelbta TAR 2018-12-04, i. k. 2018-19651

3. Pasiųstam į komandiruotę darbuotojui per visą komandiruotės laiką paliekama darbo vieta (pareigos) ir darbo užmokestis.

4. Įstaigų vadovai arba jų įgalioti asmenys gali siųsti savo darbuotojus į komandiruotę į užsienio valstybę ne ilgiau kaip 30 kalendorinių dienų (neįskaitant kelionės laiko). Jeigu yra atskiras Lietuvos Respublikos Ministro Pirmininko sprendimas dėl atstovavimo Lietuvos Respublikai tarptautiniuose renginiuose arba kai darbuotojo komandiruotės išlaidos apmokamos iš Europos Sąjungos ir (arba) kitos tarptautinės finansinės paramos, kitų tarptautinių organizacijų ir institucijų skiriamų lėšų (išskyrus iš Europos Sąjungos ir (arba) kitos tarptautinės finansinės paramos lėšų, kurios suplanuotos Lietuvos Respublikos valstybės biudžete) pagal Europos Sąjungos ir (arba) kitos tarptautinės finansinės paramos, kitų tarptautinių organizacijų ir institucijų skiriamų lėšų naudojimą reglamentuojančiuose teisės aktuose nustatytą tvarką ir kai Europos Sąjungos ir (arba) kita tarptautinė organizacija ir institucija komandiruotam darbuotojui atlygina komandiruotės išlaidas, siunčiamo į užsienį darbuotojo komandiruotės trukmė gali būti ilgesnė kaip 30 kalendorinių dienų.

5. Siuntimas į komandiruotę įstaigoje turi būti įformintas taip, kad būtų aiškus sprendimą dėl siuntimo į komandiruotę priėmęs asmuo (įstaigos vadovas arba kitas jo įgaliotas asmuo), komandiruojamas asmuo (vardas, pavardė, pareigos), komandiruotės dienos, vieta (vietos), į kurią (kurias) komandiruojama, komandiruotės tikslas, su komandiruote susijusios išlaidos (toliau – komandiruotės išlaidos), kurias apmoka įstaiga, jeigu bus mokamas, – komandiruotės išlaidų avansas (toliau – avansas).

6. Grįžęs iš komandiruotės darbuotojas privalo per 3 darbo dienas pateikti jį komandiravusiai įstaigai ataskaitą ir atitinkamus dokumentus apie komandiruotės metu patirtas faktines išlaidas. Jeigu buvo išmokėtas avansas, – grąžinti nepanaudotą avanso likutį.

II SKYRIUS

KOMANDIRUOČIŲ Į UŽSIENIO VALSTYBES IŠLAIDŲ APMOKĖJIMAS

7. Kai darbuotojas siunčiamas į komandiruotę į užsienio valstybę (valstybes), jam apmokamos šios komandiruotės išlaidos:

7.1. dienpinigiai;

7.2. gyvenamojo ploto nuomos išlaidos (įskaitant į apgyvendinimo paslaugas teikiančių fizinių ar juridinių asmenų išrašytus apskaitos dokumentus įtrauktas pusryčių išlaidas, jeigu bendra apskaitos dokumente nurodyta suma neviršija Taisyklių priede Nr. 2 nustatytos gyvenamojo ploto nuomos išlaidų normos);

7.3. transporto išlaidos, susijusios su komandiruotės tikslais:

7.3.1. kelionės į užsienio valstybę (valstybes) ir iš jos (jų) komandiruotės dienomis, taip pat dienomis, kai kelionė dėl objektyvių priežasčių negalėjo pasibaigti komandiruotės dienomis, įskaitant atvejus, kai iš komandiruotės grįžtama po vidurnakčio, visų rūšių transporto priemonėmis, išskyrus lengvuosius automobilius taksi;

7.3.2. užsienio valstybės teritorijoje visų rūšių transporto priemonėmis;

7.3.3. nuvykimo visų rūšių transporto priemonėmis Lietuvos Respublikos teritorijoje, o darbuotojams, perkeltiems į rezidavimo vietą – į kitas pareigas Lietuvos Respublikos diplomatinėse atstovybėse, konsulinėse įstaigose ir atstovybėse prie tarptautinių organizacijų, taip pat laikinai perkeltiems į pareigas tarptautinėje organizacijoje ar institucijoje, Europos Sąjungos institucijoje ar įstaigoje (toliau – rezidavimo vieta), jeigu darbo užmokestį jiems moka Lietuvos Respublikos institucijos ar įstaigos, rezidavimo vietos valstybės teritorijoje, į oro ar jūrų uostą, geležinkelio ar autobusų stotį ir parvykimo iš jų komandiruotės dienomis, taip pat dienomis, kai kelionė dėl objektyvių priežasčių negalėjo pasibaigti komandiruotės dienomis (lengvuoju automobiliu taksi – tik kiek tai susiję su nuvykimu (išvykimu) į oro ar jūrų uostą, geležinkelio ar autobusų stotį miesto, kuriame jie yra, teritorijoje ir parvykimu iš jų), įskaitant atvejus, kai iš komandiruotės grįžtama po vidurnakčio. Apmokant Lietuvos Respublikos saugios laivybos įstatymo 4 straipsnio 5 dalyje nurodytas darbuotojo išlaidas, netaikomas šiame papunktyje nustatytas apribojimas dėl naudojimosi lengvaisiais automobiliais taksi;

7.4. dokumentų, susijusių su išvykimu, tvarkymo išlaidos, įskaitant vykstančiųjų į užsienį kelionių draudimą, kurį gali sudaryti sveikatos draudimas, draudimas nuo nelaimingų atsitikimų, kelionės bagažo draudimas, civilinės atsakomybės draudimas;

7.5. mokėjimo už kelius, taip pat transporto priemonės draudimo ir transporto priemonių savininkų ir valdytojų civilinės atsakomybės draudimo išlaidos;

7.6. komandiruotės metu sunaudotų degalų įsigijimo išlaidos, atsižvelgiant į komandiruotės metu nuvažiuotų kilometrų skaičių ir įstaigos patvirtintas degalų sunaudojimo normas atitinkamai transporto priemonei pagal atitinkamos transporto priemonės gamintojo nurodytus transporto priemonės techninius duomenis (degalų sunaudojimo normas 100 kilometrų), jeigu į komandiruotę buvo važiuojama įstaigos transporto priemone, išsinuomota ar pagal panaudos sutartį perduota transporto priemone arba komandiruoto darbuotojo transporto priemone. Įsakyme ar potvarkyje būtina nurodyti transporto priemonės markę, modelį ir valstybinį numerį. Komandiruoto darbuotojo automobilio naudojimo komandiruotės tikslams tvarką nustato valstybės institucijų ir įstaigų vadovai;

7.7. ryšių (pašto ir telekomunikacijų) išlaidos;

7.8. automobilių saugojimo aikštelėse užsienio valstybėje (valstybėse) išlaidos;

7.9. vykstant į konferenciją, simpoziumą, parodą ar kitą renginį, – registravimosi renginyje mokesčio ar bilietų į renginį pirkimo išlaidos;

7.10. valiutos keitimo kredito įstaigoje išlaidos, kai ši valiuta skirta Taisyklių 7.1–7.9 ir 7.11 papunkčiuose nurodytoms komandiruotės išlaidoms apmokėti;

7.11. kitos su komandiruote susijusios būtinos išlaidos (su Taisyklių 7.2–7.9 papunkčiuose nurodytomis komandiruotės išlaidomis susijęs komisinis atlyginimas, apibrėžtas Lietuvos Respublikos mokėjimų įstatymo 2 straipsnyje, miesto (ekologinis), registracijos į reisą, registruoto bagažo mokesčiai, bagažo saugojimo, būtinų skiepų ir vaistų nuo užkrečiamųjų ligų išlaidos, naudojimosi labai svarbių asmenų salėmis oro uostuose asmenims, nurodytiems Skrydžių, kuriais vežami labai svarbūs asmenys, vykdymo tvarkos aprašo, patvirtinto Lietuvos Respublikos Vyriausybės 2004 m. gruodžio 6 d. nutarimu Nr. 1592 „Dėl Skrydžių, kuriais vežami labai svarbūs asmenys, vykdymo tvarkos aprašo patvirtinimo“, 1 priede, bei šiuos asmenis lydinčių delegacijų atstovams išlaidos).

8. Išlaidos, tiesiogiai nesusijusios su gyvenamojo ploto nuoma, tačiau įtrauktos į apgyvendinimo paslaugas teikiančių fizinių ar juridinių asmenų išrašytus apskaitos dokumentus (papildomas maitinimas, išskyrus Taisyklių 7.2 papunktyje nurodytas pusryčių išlaidas, įvairios asmeninės paslaugos), neapmokamos.

9. Dienpinigiai mokami pagal Pagėgių savivaldybės administracijos direktorės patvirtintą Maksimalių dienpinigių dydžių sąrašą (priedas Nr. 1) ir Dienpinigių mokėjimo tvarką nustatytą šių Taisyklių ketvirtame skyriuje.

10. Gyvenamojo ploto nuomos išlaidos apmokamos:

10.1. pagal šių Taisyklių priede nustatytas gyvenamojo ploto nuomos išlaidų normas, išskyrus Taisyklių 10.2 papunktyje nurodytus atvejus;

10.2. pagal faktines išlaidas:

10.2.1. valstybinių ar vyriausybinių delegacijų nariams ir jų šeimos nariams, kai jie vyksta į užsienio valstybę valstybinės ar vyriausybinės delegacijos sudėtyje, Lietuvos Respublikos Seimo nariams, Lietuvos Respublikos Vyriausybės nariams ir viceministrams, Lietuvos Respublikos Konstitucinio Teismo teisėjams, valstybės kontrolieriui ir jo pavaduotojams, vykstantiems į užsienio komandiruotes (Tarpparlamentinės Sąjungos, NATO, Jungtinių Tautų Organizacijos ir jos specializuotųjų agentūrų, Ekonominio bendradarbiavimo ir plėtros organizacijos, Europos saugumo ir bendradarbiavimo organizacijos, Pasaulio prekybos organizacijos, Tarptautinės migracijos organizacijos, Europos Tarybos, Europos Sąjungos institucijų, Europos Konstitucinių Teismų Konferencijos ir konstitucinę kontrolę atliekančių institucijų, Tarptautinės aukščiausiųjų audito institucijų organizacijos (INTOSAI), Europos aukščiausiųjų audito institucijų organizacijos (EUROSAI), Europos rekonstrukcijos ir plėtros banko, Europos Tarybos vystymo banko ir Europos Sąjungos bei jos valstybių narių parterystės susitarimuose su trečiosiomis valstybėmis numatytus susitikimus, sesijas, seminarus, posėdžius ir konferencijas), ir juos lydintiems asmenims;

10.2.2. kai renginio organizatoriai užsako gyvenamąjį plotą arba, siekdami užtikrinti renginio ar jo dalyvių saugumą arba efektyvų renginio organizavimą, rekomenduoja užsisakyti konkretų gyvenamąjį plotą.

11. Komandiruotės išlaidos, nurodytos Taisyklių 7.2–7.11 papunkčiuose, apmokamos tik tais atvejais, kai pateikiami jas įrodantys dokumentai.

12. Komandiruojamam į užsienio valstybę (valstybes) darbuotojui gali būti išmokamas avansas eurais arba užsienio valiuta pagal Europos centrinio banko paskelbtus orientacinius euro ir užsienio valiutų santykius, o tais atvejais, kai orientacinių užsienio valiutų ir euro santykių Europos centrinis bankas neskelbia, – pagal Lietuvos banko nustatomus ir skelbiamus orientacinius euro ir užsienio valiutų santykius, galiojusius avanso išmokėjimo dieną. Avansas gali būti išmokamas ir tais atvejais, kai komandiruotės išlaidas įstaigai kompensuoja užsienio institucijos arba laivybos bendrovė.

13. Jeigu avansas darbuotojui nebuvo išmokėtas, komandiruotės išlaidos atlyginamos (pateikus šias išlaidas įrodančius dokumentus) tik eurais, o išlaidos užsienio valiuta apskaičiuojamos pagal išvykimo į komandiruotę į užsienio valstybę (valstybes) dieną galiojusius Europos centrinio banko paskelbtus orientacinius euro ir užsienio valiutų santykius, o tais atvejais, kai orientacinių užsienio valiutų ir euro santykių Europos centrinis bankas neskelbia, – pagal Lietuvos banko nustatomus ir skelbiamus orientacinius euro ir užsienio valiutų santykius.

Lietuvos Respublikos diplomatinių atstovybių, konsulinių įstaigų, atstovybių prie tarptautinių organizacijų ir specialiųjų misijų darbuotojui, taip pat darbuotojui, laikinai perkeltam į pareigas tarptautinėje organizacijoje ar institucijoje, Europos Sąjungos institucijoje ar įstaigoje, jeigu darbo užmokestį jam moka Lietuvos Respublikos institucija ar įstaiga, komandiruotės išlaidos gali būti atlyginamos (pateikus šias išlaidas įrodančius dokumentus) rezidavimo vietos valstybės valiuta (rezidavimo vietos valstybės valiutos ekvivalentas eurais).

14. Jeigu avansas į komandiruotę į užsienio valstybę (valstybes) vykstančiam darbuotojui buvo išmokėtas užsienio valiuta ne tos valstybės, į kurią vykstama, darbuotojas turi pateikti gautos užsienio valiutos keitimo į kitą užsienio valiutą dokumentą. Nepateikus šio dokumento, išlaidos užsienio valiuta apskaičiuojamos pagal avanso išmokėjimo dieną (jeigu avansas nebuvo išmokėtas, – išvykimo į komandiruotę į užsienio valstybę dieną) galiojusius Europos Centrinio Banko paskelbtus orientacinius euro ir užsienio valiutų santykius, o tais atvejais, kai orientacinių užsienio valiutų ir euro santykių Europos Centrinis Bankas neskelbia, – pagal Lietuvos banko nustatomus ir skelbiamus orientacinius euro ir užsienio valiutų santykius.

15. Siunčiant darbuotoją į komandiruotę į užsienio valstybę (valstybes) ekvivalentinių nevaliutinių pasikeitimų sąlygomis, viena valstybė moka kitos valstybės specialistų išlaikymo išlaidas vidaus valiuta pagal susitarimą.

151. Taisyklių 2.2 papunktyje nurodytų darbuotojų patirtos komandiruočių, susijusių su ne Lietuvos Respublikos teritorijoje esančių laivų tinkamumo plaukioti priežiūra, laivo apžiūromis, patikrinimais ir vertinimais, išlaidos apmokamos vadovaujantis Taisyklėmis, ir šias išlaidas Lietuvos saugios laivybos administracijai atlygina laivybos bendrovė ne vėliau kaip per 20 darbo dienų nuo išlaidas patvirtinančių dokumentų gavimo. Lietuvos saugios laivybos administracija turi pateikti laivybos bendrovei išlaidas patvirtinančius dokumentus ne vėliau kaip per 10 darbo dienų nuo darbuotojo grįžimo iš komandiruotės.

III SKYRIUS

KOMANDIRUOČIŲ LIETUVOS RESPUBLIKOS TERITORIJOJE IŠLAIDŲ APMOKĖJIMAS

16. Kai darbuotojas siunčiamas į komandiruotę Lietuvos Respublikos teritorijoje, jam apmokamos šios komandiruotės išlaidos:

16.1. dienpinigiai pagal Pagėgių savivaldybės administracijos direktorės patvirtintą Maksimalių dienpinigių dydžių sąrašą ir Dienpinigių mokėjimo tvarką nustatyta šiose Taisyklėse, jeigu komandiruotė trunka ilgiau nei vieną komandiruotės darbo dieną;

16.2. gyvenamojo ploto nuomos išlaidos pagal Taisyklių priede nustatytas gyvenamojo ploto nuomos išlaidų normas (priedas Nr. 2);

16.3. transporto išlaidos, susijusios su komandiruotės tikslais:

16.3.1. kelionės į komandiruotės vietą (vietas) ir grįžimo iš jos į nuolatinę darbo vietą visų rūšių transporto priemonėmis, išskyrus lengvuosius automobilius taksi;

16.3.2. komandiruotės vietovėje (vietovėse) visų rūšių transporto priemonėmis;

16.4. komandiruotės metu sunaudotų degalų įsigijimo išlaidos, atsižvelgiant į komandiruotės metu nuvažiuotų kilometrų skaičių ir įstaigos patvirtintas degalų sunaudojimo normas atitinkamai transporto priemonei pagal atitinkamos transporto priemonės gamintojo nurodytus transporto priemonės techninius duomenis (degalų sunaudojimo normas 100 kilometrų), jeigu į komandiruotę buvo važiuojama įstaigos transporto priemone, išsinuomota ar pagal panaudos sutartį perduota transporto priemone arba komandiruoto darbuotojo transporto priemone. Įsakyme ar potvarkyje būtina nurodyti transporto priemonės markę, modelį ir valstybinį numerį. Komandiruoto darbuotojo automobilio naudojimo komandiruotės tikslams tvarką nustato valstybės institucijų ir įstaigų vadovai;

16.5. ryšių (pašto ir telekomunikacijų) išlaidos;

16.6. vykstant į konferenciją, simpoziumą, parodą ar kitą renginį, – registravimosi renginyje mokesčio ar bilietų į renginį pirkimo išlaidos;

16.7. vietinės rinkliavos išlaidos;

16.8. automobilių stovėjimo ir saugojimo aikštelėse komandiruotės vietovės teritorijoje išlaidos.

17. Visos Taisyklių 16.2–16.8 papunkčiuose nurodytos komandiruočių išlaidos atlyginamos tik tais atvejais, kai pateikiami jas įrodantys dokumentai.

IV SKYRIUS

DIENPINIGIŲ MOKĖJIMO TVARKA

18. Dienpinigių mokėjimo tvarka nustatoma dienpinigių į komandiruotę vykstančiam valstybės politikui arba valstybės pareigūnui, arba valstybės tarnautojui, arba darbuotojui, dirbančiam pagal darbo sutartį (toliau kartu – darbuotojas).

19. Dienpinigiai apskaičiuojami pagal Pagėgių savivaldybės administracijos direktorės patvirtintus maksimalius dienpinigių dydžius arba mažesnius dienpinigių dydžius, jeigu mažesni dydžiai numatyti kolektyvinėje sutartyje ar darbo sutartyje (toliau kartu – nustatyti dydžiai). Kolektyvinėje ar darbo sutartyje nustatyti dienpinigių dydžiai negali būti mažesni kaip 50 procentų Lietuvos Respublikos Vyriausybės patvirtintų maksimalių dienpinigių dydžių.

20. Vykstant į komandiruotę į užsienį už komandiruotės dieną, kurią išvykstama iš Lietuvos Respublikos, mokami dienpinigiai, apskaičiuoti pagal valstybei, į kurią vykstama, nustatytą dydį.

Grįžtant iš komandiruotės iš užsienio už komandiruotės dieną, kurią atvykstama į Lietuvos Respubliką, mokami dienpinigiai, apskaičiuoti pagal valstybei, iš kurios grįžtama, nustatytą dydį.

Vykstant į komandiruotę į kelias valstybes už faktiškai konkrečioje valstybėje išbūtas komandiruotės dienas nuo atvykimo į tą valstybę dienos mokami dienpinigiai, apskaičiuoti pagal tai valstybei nustatytą dydį.

Komandiruotės dieną vykstant į kelias valstybes už tą komandiruotės dieną mokamas dienpinigių, apskaičiuotų pagal toms valstybėms nustatytus dydžius, vidurkis.

21. Darbuotojui, perkeltam į rezidavimo vietą – į kitas pareigas Lietuvos Respublikos diplomatinėje atstovybėje užsienio valstybėje, Lietuvos Respublikos atstovybėje prie tarptautinės organizacijos, konsulinėje įstaigoje ir specialiojoje misijoje, taip pat laikinai perkeltam į pareigas tarptautinėje organizacijoje ar institucijoje, Europos Sąjungos institucijoje ar įstaigoje (toliau – rezidavimo vieta), jeigu darbo užmokestį jam moka Lietuvos Respublikos institucija ar įstaiga:

21.1. grįžtant į rezidavimo vietą už komandiruotės dieną, kurią išvykstama iš Lietuvos Respublikos, mokami dienpinigiai, apskaičiuoti pagal rezidavimo vietos valstybei nustatytą dydį;

21.2. vykstant iš rezidavimo vietos į Lietuvos Respubliką už komandiruotės dieną, kurią atvykstama į Lietuvos Respubliką, mokami dienpinigiai, apskaičiuoti pagal rezidavimo vietos valstybei nustatytą dydį;

21.3. vykstant iš rezidavimo vietos į kitą valstybę už komandiruotės dieną, kurią išvykstama į kitą valstybę, mokami dienpinigiai, apskaičiuoti pagal valstybei, į kurią vykstama, nustatytą dydį;

21.4. grįžtant iš kitos valstybės į rezidavimo vietą už komandiruotės dieną, kurią atvykstama į rezidavimo vietos valstybę, mokami dienpinigiai, apskaičiuoti pagal valstybei, iš kurios grįžtama, nustatytą dydį;

21.5. vykstant rezidavimo vietos valstybėje į komandiruotę, kuri trunka ilgiau negu vieną komandiruotės dieną, mokami dienpinigiai, apskaičiuoti pagal rezidavimo vietos valstybei nustatytą dydį;

21.6. vykstant iš rezidavimo vietos į komandiruotę į kelias valstybes už faktiškai konkrečioje valstybėje išbūtas komandiruotės dienas nuo atvykimo į tą valstybę dienos mokami dienpinigiai, apskaičiuoti pagal tai valstybei nustatytą dydį;

21.7. komandiruotės dieną vykstant į kelias valstybes už tą komandiruotės dieną mokamas dienpinigių, apskaičiuotų pagal toms valstybėms nustatytus dydžius, vidurkis.

22. Darbuotojui, vykstančiam į komandiruotę, jeigu toje valstybėje jam renginio organizatorius moka dienpinigius ar kitas pinigines išmokas, kurios neviršija tai valstybei nustatyto dydžio, išmokami dienpinigiai, kurie kartu su renginio organizatoriaus mokamais dienpinigiais ar kitomis piniginėmis išmokomis neviršija tai valstybei nustatyto dydžio, o aprūpinamam maitinimu, įstaigos vadovo ar jo įgalioto asmens sprendimu gali būti išmokėti dienpinigiai iki 100 procentų toje valstybėje nustatyto dydžio.

Punkto pakeitimai:

Nr. A1-1013, 2018-12-03, paskelbta TAR 2018-12-04, i. k. 2018-19651

23. Jeigu kolektyvinėje ar darbo sutartyje ir (arba) valstybės ar savivaldybės institucijos ar įstaigos vidaus teisės aktuose nenustatyta kitaip, ne vėliau kaip paskutinę darbo dieną iki komandiruotės pradžios darbuotojui privalo būti išmokėtas ne mažesnis kaip 50 procentų už komandiruotę apskaičiuotų dienpinigių avansas.

24. Komandiruotam darbuotojui grįžus iš komandiruotės, dienpinigiai perskaičiuojami ir neišmokėta dienpinigių dalis išmokama ne vėliau kaip darbo užmokesčio mokėjimo dieną.

––––––––––––––––––––

PATVIRTINTA

Pagėgių savivaldybės

administracijos direktoriaus
2018 m. birželio 29 d. įsakymu Nr. A1-536

Priedas Nr. 1

MAKSIMALIŲ DIENPINIGIŲ DYDŽIŲ SĄRAŠAS

Valstybės	1 dienos dienpinigių dydis, eurais
1.	Afganistano Islamo Respublika	33
2.	Airija	69
3.	Albanijos Respublika	33
4.	Alžyro Liaudies Demokratinė Respublika	57
5.	Andoros Kunigaikštystė	46
6.	Angolos Respublika	70
7.	Argentinos Respublika	50
8.	Armėnijos Respublika	47
9.	Australija	50
10.	Austrijos Respublika	63
11.	Azerbaidžano Respublika	47
12.	Bahamų Sandrauga	50
13.	Bahreino Karalystė	53
14.	Baltarusijos Respublika	60
15.	Bangladešo Liaudies Respublika	33
16.	Belgijos Karalystė	61
17.	Bosnija ir Hercegovina	43
18.	Botsvanos Respublika	33
19.	Brazilijos Federacinė Respublika	43
20.	Brunėjaus Darusalamas	40
21.	Bulgarijos Respublika	39
22.	Burkina Fasas	37
23.	Butano Karalystė	33
24.	Buvusioji Jugoslavijos Respublika Makedonija	33
25.	Čekijos Respublika	50
26.	Čilės Respublika	47
27.	Danijos Karalystė	80
28.	Dramblio Kaulo Kranto Respublika	40
29.	Egipto Arabų Respublika	43
30.	Ekvadoro Respublika	33
31.	Estijos Respublika	47
32.	Etiopijos Federacinė Demokratinė Respublika	33
33.	Filipinų Respublika	40
34.	Ganos Respublika	47
35.	Graikijos Respublika	55
36.	Gruzija	53
37.	Gvatemalos Respublika	33
38.	Indijos Respublika	33
39.	Indonezijos Respublika	33
40.	Irako Respublika	40
41.	Irano Islamo Respublika	37
42.	Islandijos Respublika	57
43.	Ispanijos Karalystė	58
44.	Italijos Respublika	63
45.	Izraelio Valstybė	70
46.	Ypatingasis Administracinis Kinijos Regionas Honkongas	40
47.	Ypatingasis Administracinis Kinijos Regionas Makao	37
48.	Japonija	87
49.	Jemeno Respublika	40
50.	Jordanijos Hašimitų Karalystė	40
51.	Jungtinė Didžiosios Britanijos ir Šiaurės Airijos Karalystė	67
52.	Jungtinės Amerikos Valstijos	53
53.	Jungtiniai Arabų Emyratai	47
54.	Juodkalnija	53
55.	Kaimanų Salos	53
56.	Kambodžos Karalystė	33
57.	Kanada	55
58.	Kataro Valstybė	52
59.	Kazachstano Respublika	47
60.	Kenijos Respublika	40
61.	Kinijos Liaudies Respublika	37
62.	Kipro Respublika	62
63.	Kirgizijos Respublika	50
64.	Kolumbijos Respublika	33
65.	Kongo Demokratinė Respublika	70
66.	Korėjos Respublika	67
67.	Korėjos Liaudies Demokratinė Respublika	33
68.	Kosovo Respublika	35
69.	Kosta Rikos Respublika	33
70.	Kroatijos Respublika	40
71.	Kubos Respublika	50
72.	Kuveito Valstybė	57
73.	Laoso Liaudies Demokratinė Respublika	33
74.	Latvijos Respublika	44
75.	Lenkijos Respublika	48
76.	Lesoto Karalystė	33
77.	Libano Respublika	47
78.	Liberijos Respublika	57
79.	Libija	33
80.	Lichtenšteino Kunigaikštystė	53
81.	Lietuvos Respublika	15
82.	Liuksemburgo Didžioji Hercogystė	61
83.	Madagaskaro Demokratinė Respublika	33
84.	Malaizija	33
85.	Malavio Respublika	33
86.	Malio Respublika	40
87.	Maltos Respublika	60
88.	Maroko Karalystė	50
89.	Mauricijaus Respublika	40
90.	Mauritanijos Islamo Respublika	33
91.	Meksikos Jungtinės Valstijos	47
92.	Mianmaro Sąjungos Respublika	33
93.	Moldovos Respublika	53
94.	Monako Kunigaikštystė	49
95.	Mongolija	47
96.	Mozambiko Respublika	40
97.	Namibijos Respublika	33
98.	Naujoji Zelandija	40
99.	Nepalo Federacinė Demokratinė Respublika	33
100.	Nigerijos Federacinė Respublika	33
101.	Nyderlandų Karalystė	64
102.	Norvegijos Karalystė	53
103.	Omano Sultonatas	47
104.	Pakistano Islamo Respublika	33
105.	Panamos Respublika	33
106.	Papua Naujosios Gvinėjos Nepriklausomoji Valstybė	37
107.	Peru Respublika	50
108.	Pietų Afrikos Respublika	33
109.	Pietų Sudano Respublika	37
110.	Portugalijos Respublika	56
111.	Prancūzijos Respublika	63
112.	Puerto Rikas	43
113.	Ruandos Respublika	43
114.	Rumunija	35
115.	Rusijos Federacija	60
116.	San Marino Respublika	40
117.	Saudo Arabijos Karalystė	57
118.	Seišelių Respublika	57
119.	Senegalo Respublika	43
120.	Sent Kitsas ir Nevis	57
121.	Serbijos Respublika	53
122.	Singapūro Respublika	50
123.	Sirijos Arabų Respublika	53
124.	Slovakijos Respublika	53
125.	Slovėnijos Respublika	47
126.	Sudano Respublika	37
127.	Suomijos Respublika	69
128.	Šri Lankos Demokratinė Socialistinė Respublika	33
129.	Švedijos Karalystė	65
130.	Šveicarijos Konfederacija	53
131.	Tadžikistano Respublika	50
132.	Tailando Karalystė	40
133.	Taivanas	37
134.	Tanzanijos Jungtinė Respublika	33
135.	Tuniso Respublika	40
136.	Turkijos Respublika	37
137.	Turkmėnistanas	53
138.	Ugandos Respublika	37
139.	Ukraina	53
140.	Urugvajaus Rytų Respublika	37
141.	Uzbekistano Respublika	50
142.	Vatikano Miesto Valstybė	40
143.	Venesuelos Bolivaro Respublika	57
144.	Vengrija	48
145.	Vietnamo Socialistinė Respublika	33
146	Vokietijos Federacinė Respublika	62
147.	Zambijos Respublika	33
148.	Zimbabvės Respublika	33
149.	Kitos valstybės	31

––––––––––––––––––––

PATVIRTINTA
Pagėgių savivaldybės

administracijos direktoriaus
2018 m. birželio 29 d. įsakymu Nr. A1-536

Priedas Nr. 2

GYVENAMOJO PLOTO NUOMOS

IŠLAIDŲ NORMŲ SĄRAŠAS

Valstybės	Gyvenamojo ploto nuomos išlaidų 1 dienos norma (eurais)
1.	Afganistano Islamo Respublika	147
2.	Airija	174
3.	Albanijos Respublika	110
4.	Alžyro Liaudies Demokratinė Respublika	240
5.	Andoros Kunigaikštystė	103
6.	Angolos Respublika	382
7.	Argentinos Respublika	210
8.	Armėnijos Respublika	210
9.	Australija	220
10.	Austrijos Respublika	174
11.	Azerbaidžano Respublika	200
12.	Bahamų Sandrauga	174
13.	Bahreino Karalystė	195
14.	Baltarusijos Respublika	116
15.	Bangladešo Liaudies Respublika	145
16.	Belgijos Karalystė	197
17.	Bosnija ir Hercegovina	154
18.	Botsvanos Respublika	231
19.	Brazilijos Federacinė Respublika	180
20.	Brunėjaus Darusalamas	167
21.	Bulgarijos Respublika	140
22.	Burkina Fasas	90
23.	Butano Karalystė	165
24.	Buvusioji Jugoslavijos Respublika Makedonija	145
25.	Čekijos Respublika	188
26.	Čilės Respublika	175
27.	Danijos Karalystė	174
28.	Dramblio Kaulo Kranto Respublika	177
29.	Egipto Arabų Respublika	180
30.	Ekvadoro Respublika	140
31.	Estijos Respublika	145
32.	Etiopijos Federacinė Demokratinė Respublika	175
33.	Filipinų Respublika	150
34.	Ganos Respublika	140
35.	Graikijos Respublika	145
36.	Gruzija	215
37.	Gvatemalos Respublika	125
38.	Indijos Respublika	194
39.	Indonezijos Respublika	145
40.	Irako Respublika	210
41.	Irano Islamo Respublika	190
42.	Islandijos Respublika	200
43.	Ispanijos Karalystė	177
44.	Italijos Respublika	188
45.	Izraelio Valstybė	210
46.	Ypatingasis Administracinis Kinijos Regionas Honkongas	270
47.	Ypatingasis Administracinis Kinijos Regionas Makao	213
48.	Japonija	275
49.	Jemeno Respublika	180
50.	Jordanijos Hašimitų Karalystė	190
51.	Jungtinė Didžiosios Britanijos ir Šiaurės Airijos Karalystė	203
52.	Jungtinės Amerikos Valstijos	275
53.	Jungtiniai Arabų Emyratai	195
54.	Juodkalnija	174
55.	Kaimanų Salos	232
56.	Kambodžos Karalystė	113
57.	Kanada	174
58.	Kataro Valstybė	195
59.	Kazachstano Respublika	175
60.	Kenijos Respublika	200
61.	Kinijos Liaudies Respublika	181
62.	Kipro Respublika	148
63.	Kirgizijos Respublika	180
64.	Kolumbijos Respublika	156
65.	Kongo Demokratinė Respublika	166
66.	Korėjos Respublika	270
67.	Korėjos Liaudies Demokratinė Respublika	180
68.	Kosovo Respublika	174
69.	Kosta Rikos Respublika	140
70.	Kroatijos Respublika	155
71.	Kubos Respublika	150
72.	Kuveito Valstybė	195
73.	Laoso Liaudies Demokratinė Respublika	145
74.	Latvijos Respublika	145
75.	Lenkijos Respublika	145
76.	Lesoto Karalystė	130
77.	Libano Respublika	190
78.	Liberijos Respublika	150
79.	Libija	175
80.	Lichtenšteino Kunigaikštystė	116
81.	Lietuvos Respublika	140
82.	Liuksemburgo Didžioji Hercogystė	250
83.	Madagaskaro Demokratinė Respublika	122
84.	Malaizija	160
85.	Malavio Respublika	168
86.	Malio Respublika	169
87.	Maltos Respublika	116
88.	Maroko Karalystė	174
89.	Mauricijaus Respublika	140
90.	Mauritanijos Islamo Respublika	110
91.	Meksikos Jungtinės Valstijos	185
92.	Mianmaro Sąjungos Respublika	129
93.	Moldovos Respublika	88
94.	Monako Kunigaikštystė	176
95.	Mongolija	173
96.	Mozambiko Respublika	218
97.	Namibijos Respublika	146
98.	Naujoji Zelandija	190
99.	Nepalo Federacinė Demokratinė Respublika	143
100.	Nigerijos Federacinė Respublika	185
101.	Nyderlandų Karalystė	162
102.	Norvegijos Karalystė	188
103.	Omano Sultonatas	236
104.	Pakistano Islamo Respublika	188
105.	Panamos Respublika	160
106.	Papua Naujosios Gvinėjos Nepriklausomoji Valstybė	147
107.	Peru Respublika	146
108.	Pietų Afrikos Respublika	168
109.	Pietų Sudano Respublika	215
110.	Portugalijos Respublika	145
111.	Prancūzijos Respublika	188
112.	Puerto Rikas	147
113.	Ruandos Respublika	160
114.	Rumunija	131
115.	Rusijos Federacija	206
116.	San Marino Respublika	116
117.	Saudo Arabijos Karalystė	195
118.	Seišelių Respublika	213
119.	Senegalo Respublika	135
120.	Sent Kitsas ir Nevis	190
121.	Serbijos Respublika	174
122.	Singapūro Respublika	200
123.	Sirijos Arabų Respublika	152
124.	Slovakijos Respublika	165
125.	Slovėnijos Respublika	174
126.	Sudano Respublika	215
127.	Suomijos Respublika	174
128.	Šri Lankos Demokratinė Socialistinė Respublika	130
129.	Švedijos Karalystė	191
130.	Šveicarijos Konfederacija	250
131.	Tadžikistano Respublika	110
132.	Tailando Karalystė	175
133.	Taivanas	200
134.	Tanzanijos Jungtinė Respublika	202
135.	Tuniso Respublika	144
136.	Turkijos Respublika	165
137.	Turkmėnistanas	150
138.	Ugandos Respublika	180
139.	Ukraina	174
140.	Urugvajaus Rytų Respublika	160
141.	Uzbekistano Respublika	155
142.	Vatikano Miesto Valstybė	185
143.	Venesuelos Bolivaro Respublika	139
144.	Vengrija	174
145.	Vietnamo Socialistinė Respublika	205
146.	Vokietijos Federacinė Respublika	191
147.	Zambijos Respublika	147
148.	Zimbabvės Respublika	145
149.	Kitos valstybės	124

––––––––––––––––––––

Priedo pakeitimai:

Nr. A1-1013, 2018-12-03, paskelbta TAR 2018-12-04, i. k. 2018-19651

Pakeitimai:

1.

Pagėgių savivaldybės administracija, Įsakymas

Nr. A1-1013, 2018-12-03, paskelbta TAR 2018-12-04, i. k. 2018-19651

Dėl Pagėgių savivaldybės administracijos direktoriaus 2018 m. birželio 29 d. įsakymo Nr. A1-536 „Dėl Pagėgių savivaldybės dienpinigių ir kitų komandiruočių išlaidų apmokėjimo taisyklių patvirtinimo” pakeitimo